2 лютага ў гімназіі прайшоў традыцыйны вечар сустрэчы з выпускнікамі. На працягу апошніх 10 гадоў самыя спартыўныя і актыўныя выпускнікі сустракаюцца ў 10 гадзін на матчах па футболе і валейболе. У гэтым годзе пераможцамі сталі выпускнікі 2016 і 2017 гадоў, на 2 месцы апынуліся выпускнікі 1998 і 2004 г., а 3 месца занялі выпускнікі 2015, 2013 і 2014 гадоў. Зборная гімназіі заняла апошняе 4 месца. А ў 14 гадзін на сустрэчу з класнымі кіраўнікамі і настаўнікамі прыйшлі ўсе жадаючыя. Многа добрых слоў выказалі выпускнікі сваім настаўнікам, кіраўніцтву і гімназіі. Са словамі ўдзячнасці звярнуліся юбіляры (выпускнікі 1994, 1999, 2004, 2009, 2014 гадоў). А выпускнікі 2004 і 2002 года падрыхтавалі музычныя падарункі для ўсіх прысутных. Самыя юныя выпускнікі 2018 года звярнуліся з пажаданнем для ўсіх сустракацца як мага болей у рэальным жыцці, а не праз прызму сацыяльных сетак.